Anne-Grethe Leine Bientie

Anne Grethe Leine Bientie (født 2. juli 1954) er en norsk forfatter og salmedikter. Hun har jobbet mye med sørsamisk kirkeliv og skrevet bøker og salmer på sørsamisk. Hun er gift med presten og salmedikteren Bierna Bientie.

Anne-Grethe Leine Bientie kommer opprinnelig fra Bærum og lærte seg sørsamisk som voksen. Hun har skrevet barnebøker og salmer på sørsamisk, og er representert med to salmer i Norsk salmebok 2013. Hennes siste bok kom i 2015 og er en bok på sørsamisk for utdeling i kirkens trosopplæringsarbeid.

Sammen med illustratør Meerke Laimi Thomasson Vekterli laget hun barneboka Joekoen sjïehteles ryöjnesjæjja i 2014. Boka ble i 2018 nominert til Nordisk råds barne- og ungdomslitteraturpris.

Utgivelser 
 Vadtese (2008)
 Lengselen er et følehorn / Mejtie sån sjædta? (2013)
 Joekoen sjïehteles ryöjnesjæjja (2014)
 Norsk utgave En skikkelig flink liten reingjeter (2018)
 Mijjen gærhkoe-gærja – Vår kirkebok (2015)

Referanser 

Norske salmediktere
Norske barnebokforfattere
Samiske forfattere
Sørsamene
Personer fra Snåsa kommune
Fødsler i 1954